สแตนชาร์ตเตือน ต่างชาติถอนทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สแตนดาร์ดชาร์เตอร์ด (ไทย) ให้รอต่างชาติขายทำกำไรไม่นานได้เห็นบาทอ่อน 31 บาท เผยไม่ต้องเสี่ยงออกมาตรการ 
น.ส.อุสรา วิไลพิชญ์ นักเศรษฐ ศาสตร์อาวุโส ธนาคารสแตนดาร์ด ชาร์เตอร์ด (ไทย) มองว่าค่าเงินบาทจะปรับตัวอ่อนค่าไปที่ระดับ 31 บาทต่อเหรียญสหรัฐ กลางปี 2554 เพราะอีกไม่นานเชื่อว่านักลงทุนต่างชาติจะเริ่มขายทำกำไร จากที่ได้สะสมกำไรในช่วงที่เงินเหรียญสหรัฐอ่อนค่ามาเมื่อ 69 เดือนที่ผ่านมา 
“ไม่ใช่เฉพาะเงินบาทสกุลเดียวที่จะอ่อนค่า แต่จะเกิดขึ้นทั่วภูมิภาคเอเชีย และหากเป็นเช่นนั้นทางการก็ไม่จำเป็นต้องออกมาตรการใดๆ เพราะหากออกมาตรการแล้วไม่ได้ผล จะมีผลต่อความน่าเชื่อถือของทางการด้วย” น.ส.อุสรา กล่าว
ทั้งนี้ หากดอกเบี้ยนโยบายปรับขึ้นอีก 1 ครั้ง ไปอยู่ที่ 2% น่าจะเป็นระดับที่เพียงพอต่อการทำให้ดอกเบี้ยที่แท้จริงไม่ติดลบเมื่อเทียบกับเงินเฟ้อพื้นฐานในอีก 612 เดือนข้างหน้า เพราะเงินเฟ้อผ่านจุดต่ำสุด และกำลังเร่งตัวขึ้น แม้จะได้ประโยชน์จากค่าเงินแข็งค่าทำให้เร่งตัวช้าลงก็ตาม 
น.ส.อุสรา มองว่าหากประเมินเศรษฐกิจและเงินเฟ้อแล้ว ดอกเบี้ยในประเทศขึ้นลงเพื่อรักษาสมดุลในประเทศ ไม่ควรนำดอกเบี้ยไปรักษาเสถียรภาพภายนอก เพราะควบคุมได้ยาก
“กระแสสังคมส่วนใหญ่ตัดสินแล้วว่าไม่ควรขึ้นดอกเบี้ย เพราะเชื่อว่าดอกเบี้ยทำให้ค่าเงินบาทแข็ง ซึ่งความเชื่อนี้ไม่มีผิดถูก เช่นเดียวกับการดำเนินนโยบายไม่มีถูกผิด อยู่ที่ให้ความสำคัญกับอะไรเป็นหลัก ก่อนเลือกทำอย่างหนึ่งอย่างใดต้องประเมินว่าได้ผลหรือไม่ ทำแล้วคุ้มไหม” น.ส.อุสรา กล่าว
นักค้าเงินจากธนาคารกรุงเทพ กล่าวว่า ค่าเงินบาทวันที่ 18 ต.ค.อ่อนค่าเล็กน้อยจากวันศุกร์ มาอยู่ที่ 29.8790 บาทต่อเหรียญสหรัฐ หลังนักลงทุนขายทำกำไร โดยขายเงินเหรียญออสเตรเลีย ยูโร และฟรังก์สวิสมาซื้อเงินเหรียญสหรัฐ ทำให้เงินเหรียญสหรัฐแข็งค่าขึ้นเล็กน้อย แต่คาดว่าจะเป็นปัจจัยระยะสั้น นอกจากนั้นตลาดรอการประชุมคณะกรรมการนโยบายการเงิน (กนง.) ในวันที่ 20 ต.ค.และต้นเดือนพ.ย. ดูว่าทางการสหรัฐจะออกมาตรการมากน้อยเพียงใด